কলেজের অধ্যক্ষ প্রফেসর এমএইচ খালেদের সভাপতিত্বে অনুষ্ঠানে প্রতিমন্ত্রী আরো বলেন, শেখ হাসিনার নেতৃত্বে বর্তমান সরকার বিগত এক দশক ধরে দেশের উন্নয়নে নিরলসভাবে কাজ করে যাচ্ছে। শিক্ষাকে দেওয়া হচ্ছে অগ্রাধিকার। এক্ষেত্রে উচ্চ শিক্ষার জন্য নতুন নতুন প্রতিষ্ঠান গড়া, দেশের সরকারি ও বেসরকারি পর্যায়ে শিক্ষা প্রতিষ্ঠানের অবকাঠামো নির্মাণ, বছরের প্রথম দিনে সাড়ে চার লাখ শিক্ষার্থীর হাতে পাঠ্য বই পৌঁছে দেওয়া, অবৈতনিক শিক্ষা ও উপবৃত্তির পরিধি বৃদ্ধি, প্রযুক্তি নির্ভর আধুনিক শিক্ষা ব্যবস্থা প্রবর্তন উল্লেখযোগ্য।